
Ministru kabineta noteikumi Nr. 299
Rīgā 2022. gada 17. maijā (prot. Nr. 27 6. §)
Grozījumi Ministru kabineta 2018. gada 27. novembra noteikumos Nr. 747 "Noteikumi par valsts pamatizglītības standartu un pamatizglītības programmu paraugiem"
Izdoti saskaņā ar Izglītības likuma
14. panta 19. punktu
un Vispārējās izglītības likuma
4. panta 11., 11.1 un 13. punktu
un 30. panta septīto daļu
· 1. Izdarīt Ministru kabineta 2018. gada 27. novembra noteikumos Nr. 747 "Noteikumi par valsts pamatizglītības standartu un pamatizglītības programmu paraugiem" (Latvijas Vēstnesis, 2018, 249. nr.; 2020, 136., 181. nr.; 2021, 60., 189. nr.) šādus grozījumus:
· 1.1. izteikt 17. punktu šādā redakcijā:
· "17. Valsts noteiktajā pārbaudes darbā skolēna mācību sasniegumu vērtējumu izsaka procentos no maksimāli iespējamā punktu skaita attiecīgajā pārbaudes darbā.";
· 1.2. papildināt ar 17.1 punktu šādā redakcijā:
· "17.1 Valsts noteiktajā pārbaudes darbā vērtējums nav iegūts, ja darba kopvērtējums ir mazāks nekā 20 procenti.";
· 1.3. papildināt ar 27.1 punktu šādā redakcijā:
· "27.1 Šo noteikumu 17.1 punkts stājas spēkā 2024. gada 1. septembrī. Līdz minētajam datumam valsts pārbaudes darbā vērtējums nav iegūts, ja darba kopvērtējums: 
· 27.11. 2022./2023. mācību gadā ir mazāks nekā 10 procenti; 
· 27.12. 2023./2024. mācību gadā ir mazāks nekā 15 procenti."
· 2. Noteikumi stājas spēkā 2022. gada 1. septembrī.

